́мже и мы̀, грѣ́шніи и недосто́йніи рабѝ твоѝ, на бж҃е́ствєнная твоя̂ словеса̀ сія̂ надѣ́ющеся, предъ̑ твои́мъ же вели́чествомъ смире́ннѡ припа́дающе, твоѐ бж҃е́ственное милосе́рдіе и неизрече́нное чл҃вѣколю́біе уми́льнѡ про́симъ:ѿве́рзи на́мъ двє́ри млс̑ти твоея̀ и простѝ вся̂ согрѣшє́нія на̂ша вѡ́льная и невѡ́льная, и́миже твою̀ бл҃гость прогнѣ́вахомъ и твоѐ чл҃вѣколю́біе раздражи́хомъ:уврачу́й на́шу болѣ́знь грѣхо́вную:неду́ги на́шя душє́вныя и тѣлє́сныя во здра́віе претворѝ, не́мѡщи въ си́лу преложѝ, печа̂ли въ ра́дость и скѡ́рби во утѣше́ніе премѣнѝ:ѿими́ же ѿ на́съ вся́кое уны́ніе и забве́ніе:у́мъ на́шъ укрѣпѝ и цѣ́лъ соблюдѝ, во є́же всегда̀ въ за́повѣдехъ твои́хъ поуча́тися:вся̂ у́ды на́шя испра́ви, во є́же во́лю твою̀ бл҃гу́ю и соверше́нную твори́ти